Aon Scéal? (caifé)

Is caifé é Aon Scéal? ar an mBóthar Mór i sráidbhaile Thamhlachta. Tá caife maith agus bia blasta le fáil ann agus is mol sóisialta sa cheantar é, áit a thugann an comhluadar réchúiseach fáilteach spreagadh do dhaoine leas a bhaint as pé méid Ghaeilge atá acu. Bíonn sé ar oscailt gach lá den tseachtain agus bíonn imeachtaí ar siúl ann.

Tá spás do suas le 30 duine sa chaifé, a d'oscail an grúpa áitiúil Gaelphobal Thamhlachta sa bhliain 2019. Ba í Dawn Nic Íomhair bainisteoir an chaifé nuair a bunaíodh é agus ar feadh tamaill de bhlianta ina dhiaidh sin. Faoin mbliain 2022 bhí ochtar ar an bhfoireann agus tugann sé sealanna taithí oibre do scoláirí meánscoile.

 Gradaim 
Ghnóthaigh Aon Scéal? gradam ón gCrannchur Náisiúnta sa bhliain 2021 as an obair atá ar siúl acu sa cheantar. Chuir cuid den mhaoiniú a ghabh leis an ngradam ar a gcumas do le lucht an chaifé láthair shuí amuigh faoin spéir a fhorbairt ag cúl an fhoirgnimh.

Bhronn an grúpa pobail deonach Comhairle Pobal Thamhlachta teastas buíochais ar Nic Íomhair, bainisteoir bunaidh an chaifé, sa bhliain 2021 i ngeall ar an dea-thionchar atá an caifé ag imirt ar shaol an phobail áitiúil.

Ghnóthaigh Aon Scéal? trí bhonn óir ag Gradaim Gnó na hÉireann 2022 as a gcuid comharthaíochta, as a gcuid margaíochta agus brandála agus as an seirbhís i nGaeilge a chuireann siad ar fáil.

Féach freisin
 Café Glic
 Caifé Ceoil

Naisc
 Próifíl BÁC le Gaeilge: Café Aon Scéal
 Próifíl Ghlór na nGael: Aon Scéal

Tagairtí

Catagóir:Caiféanna Gaelacha
Catagóir:Tamhlacht
Catagóir:Foirgnimh agus struchtúir i mBaile Átha Cliath
Catagóir:Cultúrlanna
Catagóir:Bialanna Éireannacha